OMMAVIY OFFERTA
“Silk Road – Uzbekistan” xalqaro yugurish musobaqalarida ishtirok etish bo‘yicha ro‘yxatdan o‘tish shartlari

1. Umumiy qoidalar
Mazkur Ommaviy oferta Markaziy Osiyo yugurish va yurish akademiyasi (keyingi o‘rinlarda — Tashkilotchi) tomonidan 2026-yilda o‘tkaziladigan 
“Silk Road – Uzbekistan” xalqaro ommaviy yugurish musobaqalarida ishtirok etish uchun jismoniy va yuridik shaxslarga taqdim etiladigan rasmiy taklif hisoblanadi.
Ushbu oferta musobaqa Nizomi asosida ishlab chiqilgan bo‘lib, ro‘yxatdan o‘tish jarayonida ishtirokchi tomonidan qabul qilingan paytdan boshlab kuchga kiradi.
2. Oferta predmeti
2.1. Tashkilotchi ishtirokchiga musobaqada qatnashish imkoniyatini taqdim etadi.
2.2. Ishtirokchi tanlangan masofa bo‘yicha ro‘yxatdan o‘tadi hamda start to‘lovini amalga oshirish orqali ushbu oferta shartlarini to‘liq qabul qilgan hisoblanadi.
2.3. Oferta:
· jismoniy shaxslar;
· korporativ jamoalar;
· xorijiy ishtirokchilar uchun amal qiladi.


3. Ofertani qabul qilish (Aksept)
Quyidagi harakatlardan biri amalga oshirilganda oferta qabul qilingan hisoblanadi:
· perfend.com platformasida ro‘yxatdan o‘tish;
· start paketini tanlash;
· tegishli ☑ rozilik katagining belgilanishi;
· start to‘lovining amalga oshirilishi;
· korporativ ariza yuborilishi.
Mazkur harakatlar ishtirokchining oferta shartlariga so‘zsiz roziligini bildiradi.
4. Ishtirok etish shartlari
4.1. Musobaqada sportchilar, havaskorlar hamda yugurish ixlosmandlari fuqaroligidan qat’i nazar ishtirok etishlari mumkin.
4.2. Ishtirokchi:
· o‘z yosh toifasiga mos masofani tanlashi;
· belgilangan muddatlarda ro‘yxatdan o‘tishi;
· start to‘lovini amalga oshirishi shart.
4.3. Noto‘g‘ri yosh yoki noto‘g‘ri masofa tanlangan taqdirda ishtirokchi taqdirlanmasligi mumkin.

5. Start to‘lovi
5.1. Start badali miqdori musobaqa Nizomida belgilangan tariflarga muvofiq amalga oshiriladi.
5.2. To‘lov amalga oshirilgandan so‘ng:
· ishtirokchi start paketini olish huquqiga ega bo‘ladi;
· ishtirokchi ro‘yxatga kiritiladi.
5.3. Taklif etilgan VIP ishtirokchilar hamda belgilangan kvota asosidagi sportchilar start to‘lovidan ozod etilishi mumkin.

6. To‘lovni qaytarish shartlari
6.1. Ishtirokchi shaxsiy sabablarga ko‘ra musobaqada qatnashmagan taqdirda to‘lov qaytarilmaydi.
6.2. Quyidagi holatlarda qaytarish ko‘rib chiqilishi mumkin:
· texnik xato sababli ikki martalik to‘lov;
· musobaqa tashkilotchilar tomonidan bekor qilinganda.
6.3. Qaytarish bo‘yicha murojaat to‘lovdan keyin 1 kun ichida yuborilishi lozim.

7. Ishtirokchining majburiyatlari
Ishtirokchi:
· musobaqa qoidalariga rioya qiladi;
· start raqamini to‘g‘ri taqadi;
· boshqa shaxs nomidan qatnashmaydi;
· hakamlar ko‘rsatmalariga amal qiladi;
· sog‘lig‘i uchun shaxsan o‘zi javobgar hisoblanadi.
8. Natijalarni qayd etish
8.1. Natijalar elektron tayming (MyLaps) tizimi orqali aniqlanadi.

8.2. Quyidagi holatlarda natija qayd etilmasligi mumkin:
· chip noto‘g‘ri o‘rnatilgan bo‘lsa;
· diskvalifikatsiya holatlari aniqlansa;
· musobaqa qoidalari buzilgan bo‘lsa.

9. Diskvalifikatsiya
Tashkilotchi quyidagi holatlarda ishtirokchini musobaqadan chetlashtirish huquqiga ega:
· rasmiy startdan oldin yugurishni boshlash;
· boshqa shaxs raqami bilan qatnashish;
· masofani qisqartirish;
· transport vositalaridan foydalanish;
· antidoping talablarini buzish;
· musobaqa qoidalarini buzish.

10. Javobgarlik
10.1. Ishtirokchi musobaqada qatnashish qarorini ixtiyoriy ravishda qabul qiladi.
10.2. Tashkilotchilar ishtirokchining sog‘lig‘i bilan bog‘liq holatlar uchun javobgar emas.
10.3. Ishtirokchi o‘z jismoniy tayyorgarligi yetarli ekanligini tasdiqlaydi.
10.4. Ishtirokchi o’z sog’lig'ini kuzatish va uzoq muddatli jismoniy faollikka qarshi ko’rsatmalarni aniqlash uchun tibbiy ko'rikdan o’tish uchun javobgardir. Ishtirokchi sog’lig’ini muntazam ravishda tekshirib turishini, tadbirda ishtirok etish uchun jismonan tayyor ekanligini va hech qanday qarshi ko’rsatmalarga ega emasligini tasdiqlaydi. Ushbu Shartnoma shartlarini qabul qilish orqali Ishtirokchi o’zining yaxshi jismoniy holatiga ega ekanligiga, ularni xavf ostiga qo’yishi yoki tadbirda ishtirok etishini cheklashi mumkin bo’lgan tibbiy yoki boshqa sog’liq muammolariga ega emasligiga va sog’lig'i holati tadbirda ishtirok etishga imkon berishiga kafolat beradi. Sog’lig’ining yomonlashishiga olib keladigan kutilmagan holatlar yuzaga kelgan taqdirda, Ishtirokchi to’liq javobgarlikni o’z zimmasiga oladi. Ishtirokchi zarur bo’lganda birinchi yordam ko’rsatishga rozilik beradi.

11. Shaxsiy ma’lumotlarga rozilik
Ishtirokchi ro‘yxatdan o‘tish orqali:
· shaxsiy ma’lumotlarini qayta ishlashga;
· foto va video materiallardan tadbirni targ‘ib qilish maqsadida foydalanishga rozilik bildiradi.




12. Yakuniy qoidalar
12.1. Tashkilotchi ushbu ofertaga o‘zgartirish kiritish huquqiga ega.
12.2. Nizomda ko‘rsatilmagan masalalar Tashkiliy qo‘mita qarori bilan hal etiladi.
12.3. Oferta rasmiy e’lon qilingan kundan boshlab amal qiladi.

Tashkilotchi:
Markaziy Osiyo yugurish va yurish akademiyasi
Telefon: +99850 103 61 00
Telegram: @carawa_uz

Mazkur oferta ro‘yxatdan o‘tish vaqtida qabul qilingan hisoblanadi.

